Bujemɛa dayen iḥares, iruḥ urgaz ɣer ccix iru-as, ccix iceggaɛ ɣer Bujemɛa iruḥ-d, ihder-as ccix ɣef wina umi yerḍel, yenna-as : aw Ḥemmu tekkṣeḍ sser ɣef leflani di ssuq ? yenna-as : anɛem a ccix reḍleɣ-as iḍrimen bɣiɣ ad ten-id-yerr. Yenna-as ccix : anect-a n tmerna bezzaf, senqes-as, efk-as ciṭ n litteɛ ar d-isɛu. yenna-as Bujemɛa : a ccix lumur-agi mačči d ccɣel-ik, ruḥ kan ad d-telhud d zuyar-ik nekk iḍrimen-iw isstaḥkeɣ ad iyi-d-uɣalen. Yenna-as ccix : acḥal i as-tṛeḍleḍ i wergaz-agi ? yenna-as : xemsa uɛecrin n teryalin. Yenna-as ccix : acḥal i d timerna-nsent ? yenna-as : xemsa uɛecrin nniḍen. Ixdem aka ccix ɣer deffir yedm-d tiwiztin deg uraw-is idegger-as-tent i Bujemɛa yenna-as : ax aw Ḥemmu, ma drus ad ak-nernu.